अपनी भावनाओं को स्वीकारना (Accepting Your Feelings) अपना ध्यान भटकाना (Distancing Yourself) कुछ बेहतर पाने के लिए आगे बढ़ना (Moving On for Good)
जब आपको किसी पर क्रश होने की शुरुआत होती है, तब आपको इसका अंत नहीं सोच पाते, लेकिन यहाँ पर ऐसे और भी लोग मौजूद हैं, जो आपसे पहले इन्हीं रास्तों से गुजर चुके हैं। उनसे उनके द्वारा इस स्थिति से निपटने की कहानी सुनकर, आपको भी आगे बढने की प्रेरणा मिलेगी।  अपने किसी फ्रेंड से या फैमिली के सदस्य से मदद की माँग करें। ज्यादातर लोग आपके साथ एक स्तर तक प्यार और सहानुभूति व्यक्त करेंगे और हो सकता है कि वो भी आपको अपनी जिंदगी में इसी तरह से क्रश से उबरने के कुछ ऐसे ही किस्से भी सुनाएँ, जो शायद आपकी हिम्मत को बढ़ावा डे सकें। भले ही आपके जैसी परिस्थिति में पहुँचने का उनका खुद का कोई तजुर्बा ना रहा हो, लेकिन फिर भी वो आपको इससे उबरने की कुछ अच्छी सलाह जरुर दे सकते हैं। अपनी ऑंखें खोलकर ऐसे ही कुछ उदाहरणों की तरफ ध्यान दें। एक बार आप आगे बढ़ने का सोच लें, तो आपको आपके आसपास मौजूद लोगों से, इस समस्या से जूझ रहे और इससे निपटते लोगों के ऐंसे बहुत सारे उदाहरण मिल जाएँगे। कुछ बुक्स, मूवीज, गाने और यहाँ तक कि न्यूज़ स्टोरी भी इसी तरह के नामुमकिन क्रश से जूझ रहे लोगों के ऊपर केंद्रित होती हैं। अब उन किस्सों पर ज्यादा ध्यान दें, जिनमें कोई इस समस्या से निज़ात पाने का वर्णन किया गया हो और फिर आपने इससे जो भी कुछ सीखा हो उसे नोट करके रख लें। किसी भी समस्या से निपटने से पहले जरूरी है कि आप पहले उस समस्या को पहचानें। आप खुद से ये बात ना छिपाएँ, कि आपको किसी पर क्रश है और इस क्रश से जुड़ी जटिल भावनाओं को भी मत नकारें।  आपके मन में जो भी विचार उठ रहे हैं, उन विचारों को लिखने के बारे में सोचें। जरा सा वक्त लेकर आपके मन में मची भावनाओं की उथल-पुथल को व्यक्त करके आपको ये समझने में मदद मिलेगी, कि आप खुद को इन भावनाओं के नीचे दबाते जा रहे हैं। आपके मन में उस दूसरे इंसान के प्रति उठने वाले मनोभावों की जड़ तक जाएँ और ये भावनाएँ क्यों नहीं हो सकतीं, इस पर भी विचार करें। एक पर्सनल डायरी लिखें या फिर पासवर्ड से सुरक्षित किया हुआ एक वर्ड प्रोसेसिंग डॉक्यूमेंट (password-protected word processing document) तैयार करें। या फिर इन्हें किसी पेपर पर लिखें और फिर बाद में उस पेपर को जलाकर फेंक दें। अपनी मनोभावों को बाहर निकालें। आपको किसी और के साथ आपकी भावना शेयर नहीं करना है, बस जो कुछ भी आपके मन में चल रहा है, उसे जोर-जोर से बोलना है — भले ही कमरे में सिर्फ आप ही अकेले क्यों ना हों — इससे आपको मदद मिलेगी और ये आपको कर सकने योग्य भी लगेगा। ये बोलने में कुछ बहुत ही आम बात हो सकती है, जैसे कि कहना "मुझे दीप पर क्रश है और मुझे नफरत है इस बात से, कि मैं उसके बारे में इस तरह से सोचती/ता हूँ।" यदि आपको ऐसा लगता है, कि वो आपके अंदर चलने वाली भावनाओं की उथल-पुथल को समझ सकने के लायक हैं और आपको महसूस होता है कि वो आपको समझेंगे, तो फिर उनसे इस बारे में बात करने के लिए समय निकाल लें। अपने मन में जगी रोमांस की आशा को छोड़ पाना, क्रश को भूलने की प्रक्रिया का सबसे कठिन भाग है। यदि आपकी बेस्ट फ्रेंड ही उन्हें डेट कर रही है, तो फिर आपको पीछे हट जाने की जरूरत है। यदि आप अभी बस हार मान लेते हैं, तो फिर बाद में आप जरुर "काश मैंने ऐसा किया होता" इस तरह के विचारों से परेशान होते रहेंगे। उस इंसान को अपनी बात बताने से ये भी हो सकता है कि वो भी आपको पसंद करना शुरू कर दें, और यदि वो ऐसा नहीं भी करते हैं, तो कम से कम आप इस बात को स्वीकार करके, आगे बढ़ना तो शुरू कर ही सकते हैं। आपको आगे जाकर कभी भी ऐसा महसूस नहीं होना चाहिए कि आपने अपनी जिंदगी से ख़ुशी के एक अवसर को खो दिया।  उनके सामने उन्हें पाने का पागलपन भी ना दर्शाएँ, जहाँ तक हो सके अपने मन में उठी जिस्मानी भावनाओं का जिक्र ना करें, क्योंकि आप उनसे जो जानना चाहते हैं, उसका वास्ता इनसे दूर-दूर तक नहीं है। बस उन्हें बताएँ कि आपको उनकी कितनी फ़िक्र है और आप ये जानना चाहते हैं, कि क्या वो भी आपके बारे में ऐसा ही कुछ महसूस करते हैं। इस बात को पहले ही स्पष्ट कर दें कि आप उनके साथ आगे भी फ्रेंड्स बनकर रहना चाहते हैं (हालाँकि आपको अपनी भावनाओं को भुलाने में कुछ समय तो जरुर लगेगा) और आप उनकी तरफ से सच सुनना चाहते हैं। अपने क्रश को एक खत लिखना भी कई मायनों में एक अच्छा विचार हो सकता है। इस तरह से आप आपके मन में उठने वाली भावनाओं को बिना किसी रूकावट के उनके सामने रख सकते हैं और इस तरह से सामने वाले के ऊपर ज्यादा दबाव भी नहीं बना होगा। अपने क्रश को वो खत दें, जिसमें आपने आपकी भावनाओं को लिख रखा है और उनसे इसे बाद में अकेले में पढ़ने को कहें। उन्हें खत देने के अगले दिन ही बात ना करने लगें, जैसे कि उन्हें भी आपके द्वारा लिखी हुई बातों को समझने का वक़्त चाहिए होगा। अब जब अगले दिन आप दोनों अकेले हों, तब उनसे बात करने की कोशिश करें। यदि वो आपको नजरअंदाज करते हैं, तो इस बात को समझिये कि वो अभी कुछ घबराए हुए हैं और कुछ समझ नहीं पा रहे हैं, उन्हें कुछ वक्त दें और कुछ समय के बाद बात करने की कोशिश करें। हो सकता है कि वो इंसान, जिस पर आपको क्रश है, वो किसी और के साथ प्यार भरे रिश्ते में हो या फिर आप उससे हजारों-मीलों की दूरी पर हों। हो सकता है कि सामने वाला इंसान आपके मनोभावों को जानता भी ना हो और आप भी उसे कुछ ना कह पा रहे हों। कारण चाहे जो भी हो, आप बस इस बात को समझ लें, कि यहाँ पर आपके रास्ते में एक रूकावट है और आपने इस रूकावट को छोड़कर आगे बढ़ने का निर्णय ले लिया है।  इसे अपनी कोई निजी हार ना समझ लें। आप अपने क्रश को नहीं पा सके, इस बात का आपकी शख्शियत से दूर-दूर तक कोई लेना-देना नहीं है। बहुत सारे रिश्ते, अलग-अलग तरह के कारणों के चलते आगे नहीं बढ़ पाते हैं और इनमें से ज्यादा करके कुछ ऐसी समस्याएँ होती हैं, जिन्हें ना तो बदला जा सकता है और ना ही सुधारा जा सकता है। कुछ बातों का नियंत्रण आपके हाँथ में नहीं होता। अपने बारे में मौजूद हर उस बात को स्वीकारने की कोशिश करें, जिसकी वजह से आपने खुद के लिए अच्छा सोचना ही बंद कर दिया। दिल टूटने के कारण सबसे पहले खुद को लेकर हीनता की भावना उत्पन्न होना शुरू हो जाती है, जहाँ तक हो सके इस परिस्थिति को नजरअंदाज करें। इस बात को स्वीकार करें कि आप शायद इसके लायक ही नहीं थे। यदि आप अगली बार ऐसी परिस्थिति से बचना चाहते हैं और अगली बार के लिए खुद को तैयार करना चाहते हैं, तो पहले अपने आप की कमियों को सुधारना शुरू कर दें, लेकिन इस बात का ध्यान रखें कि आप अपनी कमियों, और आपके और उसके बीच में अंतर, को लेकर उलझन में तो नहीं हैं। देखिये, गंदगी से रहना, साफ़-सफाई पर ध्यान ना देना, एक कमी है और ये एक ऐसी चीज़ है, जिसे आप सुधार भी सकते हैं। कुछ अलग तरह के संगीत के प्रेमी होना या फिर जरा ज्यादा अन्तर्मुखी होना, ये कोई कमी नहीं है और आपको खुद पर इन्हें बदलने की कोशिश का दबाव भी नहीं डालना चाहिए। यदि आप इसे भी कमी मानते हैं, तो इससे तो बस यही समझ आता है कि आप उस इंसान के साथ होने के लिए कुछ भी करने को तैयार हैं, लेकिन सच तो यही है कि आप भी मन ही मन यही चाहते हैं, कि वो आपको और सिर्फ आपको पसंद करें। हो सकता है कि आपके बदल जाने के बाद वो आप से प्यार भी करने लगे, लेकिन याद रखियेगा, इस तरह का रिश्ता भी ज्यादा दिन तक नहीं टिकने वाला, एक दिन जब आप पर से इस नयेपन का नशा उतरेगा, उस दिन आपका ये रिश्ता भी खत्म हो जाएगा। लोगों को शर्मिंदा करने वाले जिद्दी इंसान भी ना बन जाएँ। आप किसी चीज़ को कर सकने के लायक नहीं है, हम समझते हैं कि इस बात को स्वीकार पाना आपके लिए बहुत मुश्किल होगा और ज्यादातर परिस्थितियों में खुद को दृढ बनाए रखना, एक सराहनीय लक्षण है। हालाँकि यहाँ पर ऐसा कई बार होगा, जब आपकी ये दृढ़ता, निराशा और मूर्खता का रूप भी लेगी। किसी नामुमकिन चीज़ को पाने के पीछे भागना भी उन्हीं परिस्थितियों में शामिल है। उसे जाने दें। यदि आप ऐसा कर सकें तो खुद को अपनी पसंदीदा चीज़ से दूर रखने की कोशिश करें। ज्यादातर वक्त किसी पर क्रश होने का सबसे बड़ा कारण किसी की निकटता या फिर उस इंसान के आसपास होना, जो कि बहुत आकर्षक है। यदि आप अब ज्यादा समय उस इंसान के पास नहीं रहेंगे, तो कुछ ही समय में आपका क्रश, खुद-ब-खुद उस पर से चला जाएगा।  यदि आपको आपके किसी गहरे फ्रेंड पर क्रश है, तो: खुद को उसके लिए जरा कम उपलब्ध रखें। यदि आप अपनी फ्रेंडशिप को खोना नहीं चाहते हैं, तो ऐसे में जहाँ तक हो सके उस सामने वाले इंसान का दिल दुखाए बिना, उसके साथ कम से कम वक्त बिताने की कोशिश करें। या फिर यदि आपको आपके फ्रेंड पर भरोसा है कि वो आपको समझेगा, तो उसे अपनी परेशानी बताएँ और उसे समझाएँ कि अभी आपको कुछ समय उससे दूर रहने की जरूरत है। यदि आपको किसी म्युचुअल फ्रेंड (अपने फ्रेंड के फ्रेंड) पर क्रश है, तो: यदि आपके फ्रेंड का कोई फ्रेंड आपकी इस परेशानी का कारण है, तो बड़ी ही इनायत से इस तरह के सोशल ग्रुप से दूरी बना लें। यदि आपको कारण बताना ही हो, तो आपके फ्रेंड को आपकी परेशानी बता दें, ताकि वो इसे अपने तक ही सीमित रख सके। यदि आपको आपके कॉलेज में किसी पर क्रश है, तो: इस स्थिति को अपनी पढ़ाई पर और ज्यादा ध्यान लगा सकने के एक अवसर की तरह मानें और अपने ध्यान को अपने क्रश की ओर से अलग कर लें। अब जब भी आप खुद को उसके बारे में सोचता हुआ पायें, तो अपनी बुक खोल लें या फिर कुछ याद करना शुरू कर दें। यदि आपको लगता है कि आपको कॉलेज जाने का रास्ता बदल लेना चाहिए या फिर लंच करने किसी और जगह पर बैठना चाहिए, तो ऐसा ही करें। यदि आपको आपके साथ में काम करने वाले किसी इंसान पर क्रश है, तो ज्यादा से ज्यादा अपने काम पर ध्यान देने की कोशिश करें। फ़िलहाल के लिए, ग्रुप के साथ लंच करना, दिन में बात करना और ऐसे हर एक कार्यक्रम से दूर रहने की कोशिश करें, जहाँ वो भी मिलने वाले हों। यदि आप किसी ऐसे इंसान की तरफ क्रश महसूस करते हैं, जिसे आप चाहकर भी शारीरिक तौर पर खुद से दूर नहीं कर सकते, तो: मानसिक तौर पर खुद को उससे दूर कर लें। किसी के साथ एक ही कमरे में मौजूद रहने का मतलब ये नहीं है, कि आपको उनके बारे में सोचना ही है। आप जो कुछ भी कर रहे हैं, बस उसी के बारे में सोचें या फिर आपके द्वारा कभी की हुई किसी बेहतरीन चीज़ के बारे में सपने देखना शुरू कर दें — वो भी जिसमें आपका क्रश आपके साथ ना हो। यदि आपका क्रश भी आपके फ्रेंड ग्रुप के साथ बातें किया करता है, तो फिर अपने सोशल ग्रुप को बढ़ाने के बारे में सोचें। नए फ्रेंड्स बनाकर आपको आपके दुःख को भुलाने में मदद मिलेगी, आपके आत्म-विश्वास को बढ़ावा मिलेगा और हो सकता है कि इस तरह से आपको आपके लिए कोई बेहतर मेल भी मिल जाए। आप इसकी शुरुआत यहाँ से कर सकते हैं:  ऐसे लोगों को तलाशें, जिनके शौक बिल्कुल आपकी ही तरह हैं। आप म्यूजिक कॉन्सर्ट (Concert) जाना पसंद करते हैं? अपने शहर में होने वाले कॉन्सर्ट में जाएँ और फिर अगले कॉन्सर्ट में जाने का प्लान बनाएँ। लिखना पसंद है?  ऑनलाइन खोज करें या फिर एक नयी क्रिटिक ग्रुप (critique group) के बारे में कॉलेज में पूछ-ताछ करें। भागना (जॉगिंग करना) पसंद करते हैं? आपके शहर में होने वाले मैराथन (Marathon) के बारे में ऑनलाइन खोज करें। ऐसा करने की असीमित संभावनाएँ मौजूद हैं! किसी तरह की सर्विस से जुड़ जाएँ। पास में मौजूद किसी पनाहगाह (Shelter) को वालंटियर (Volunteer) करने लगें या फिर किसी ऐसे ऑर्गेनाइजेशन (Organization) के सम्पर्क में आ जाएँ जो कुछ ऐसे काम में हाँथ बंटाते हैं, जिनकी आपको परवाह है, जैसे कि, जानवरों की देखभाल करना या फिर वातावरण को साफ-सुथरा रखना। इसी तरह की कुछ सर्विस और कार्यक्रम से जुड़ जाएँ और वहाँ पर मौजूद आपकी ही तरह मदद करने की सोच वाले लोगों से बातचीत करें। कॉलेज और अतिरिक्त गतिविधियों से भी लाभ लें। यदि आप पहले से ही किसी कॉलेज या ऑर्गेनाइजेशन से जुड़े हैं, जो कुछ अतिरिक्त गतिविधियाँ कराते हैं, तो उसमें शामिल हो जाएँ! डांस क्लास, योगा क्लास, म्यूजिक क्लास या फिर स्पोर्ट्स ये सारे के सारे बेहतरीन संभावनाओं वाले क्षेत्र हैं। इस वक़्त का इस्तेमाल करें और इस समय में अपना पूरा ध्यान अपने क्रश पर लगाने की बजाय, अपने कदम पीछे करके एक बार उन सभी तरीकों के बारे में सोचने में लगाएँ, जिनका इस्तेमाल करके आप अपनी जिंदगी को बेहतर बना सकते हैं। आपको कुछ ऐसे ही अन्य, ध्यान भटकाने वाले काम भी मिल जाएँगे और साथ ही आप एक ही समय पर अपनी इस परिस्थिति से भी निपट लेंगे।  जरा सा मेकओवर (mini-makeover) भी कर लें (फिर भले ही आप एक लड़के ही क्यों ना हों!): क्या आपकी अलमारी जरा सी फीकी लग रही है? क्या आप काफी समय से एक ही तरह की हेयरस्टाइल में दिख रहे हैं? अपने लिए कुछ नए और स्टाइलिश कपड़े खरीद लें या फिर एक नया हेयरकट कराएँ या फिर बालों को कलर करें। यदि आपको कुछ समझ नहीं आ रहा है, कि क्या करना चाहिए, तो अपने किसी खास और स्टाइलिश फ्रेंड से या फिर अपने किसी फैमिली मेम्बर से मदद मांगें। व्यवस्थित रहें। यदि आपको अपनी अलमारी/गाड़ी/लॉकर/टेबल साफ़ किये हुए काफी समय हो गया है, तो फिर यही काम कर लें! पुरानी रखी हुई चीज़ों की छंटाई करना भी एक तरह की ध्यान प्रक्रिया होती है और आपका काम पूरा होने के बाद आपको आराम और कुछ पाने की अनुभूति होगी। वर्क आउट करें। कसरत भी आपके मन को साफ करती है — जब आप अपने शरीर को मेहनत करने पर केंद्रित कर देते हैं, तो आप सिर्फ साँस लेने और हिलने-डुलने के अलावा शायद ही किसी और चीज़ के बारे में सोच सकते हैं। दौड़ना, तैरना चलना या फिर इसी तरह की ऐसी कोई गतिविधि, जो आपके शरीर को सुधारे और साथ ही आपके मन के मैल को बाहर निकाल सके। अपने आप से बात करना शुरू करें। ये सुनने में आपको अजीब जरुर लग रहा होगा, लेकिन ये सच में बहुत काम का है। दिन में कई बार कुछ मिनटों के लिए आईने में देखें और आप जो कुछ भी दूसरों से सुनना चाहते हैं, उसे खुद से बोलें। ये ऐसा कुछ भी हो सकता है, जैसे कि "तुम किसी और बेहतर इंसान को पाने के हक़दार हो" या फिर "किसी को भी तुम्हें इस तरह से उदास करने का हक नहीं है।" इसे तब तक दोहराते रहें, जब तक कि आप इस पर भरोसा ना करने लगें। क्रश की यादों से उबर पाना एक कठिन काम हो सकता है और यदि आपके उसकी ओर आकर्षित होने में कुछ महीनों तक का समय लगा था, तो ये भी समझ लीजिये कि आपको खुद के बारे में सोचने में और वापस अपनी दुनिया में ख़ुशी-ख़ुशी आने में भी उतना ही समय लग सकता है। इस बात को स्वीकार करें कि ये एक पूरी प्रक्रिया है और आगे के बारे में योजना बनाकर चलें ताकि आप आगे आने वाले हल्के से बदलाव से ही अपने रास्ते से ना भटक पायें। यहाँ पर किसी का सामना करने के कुछ रास्ते मौजूद हैं:  इस बात को महसूस करें कि आप इस इंसान को सही नहीं मानते। इस आसक्ति या लगाव की ना रोकी जा सकने वाली भावना को, जिसे आप आपके क्रश के आसपास महसूस करते हैं, ये आपके मन में उठने वाले तर्कसंगत विचारों को आपसे अलग कर सकते हैं और आपके क्रश को एक देवता के समान महान इंसान भी बना सकती हैं। खुद से बार-बार ये बात कहें कि आप किसी के बारे में क्या सोचते हैं, ये कोई मायने नहीं रखता, लेकिन कोई भी परफेक्ट नहीं होता फिर भले ही वो आपका क्रश ही क्यों ना हो और इस बात को समझें कि आप जान-बूझकर उस इंसान में कमियाँ ढूँढ रहे हैं। इसे किसी चीज़ की लत की तरह ही मानें। आपने किसी ऐसे इंसान को देखा है, जिसे अल्कोहल की बुरी आदत लगी है, आपने कभी भी इस अल्कोहल की लत से उबरने वाले इंसान को वापस फिर से बार (शराब की दुकान) में जाते नहीं देखा होगा, तो खुद को कभी भी ऐसी किसी परिस्थिति में ना डालें, एक बार अपने क्रश से उबरने के बाद वापस अपने आप में क्रश से मिलने की तलब को ना जागने दें। खुद को ऐसी परिस्थिति में पड़ने से बचा लें और उनसे ज्यादा कॉन्टेक्ट बनाने से बचें, भले ही बात मैसेज या फोन पर ही क्यों ना होती हो, बिल्कुल ना करें। अपनी भावनाओं को सिर्फ व्यक्त करने के लिए, एक नये लक्ष्य की तलाश ना करें। अपनी सारी की सारी भावनाओं की दिशा बदलने के लिए किसी और इंसान को ढूंढना भी इस क्रश की बीमारी का एक बार फिर वापस लौटकर आना ही है — ये जरुर हो सकता है कि इस बार आप दोबारा उसी इंसान के क्रश में नहीं पड़ेंगे, लेकिन भावनाएँ तो आपकी वही पुरानी वाली ही होंगी। खुद को किसी बात से बचाने के लिए, किसी और को विकल्प की तरह इस्तेमाल करना अच्छी बात नहीं है और ना ही आप सामने वाले के साथ सही कर रहे हैं, वो इसलिए क्योंकि आप उस इंसान को किसी और इंसान की तरह मान रहे हैं, ना कि उसे उसकी तरह देख रहे हैं और इसी तरह से क्योंकि आप खुद को एक बार फिर से उसी चक्कर में डाल रहे हैं, तो आप खुद के साथ भी दोबारा गलत कर रहे हैं। आपके क्रश के बारे में गलत बातें ना करें, इससे आप जल्दी ही उसकी यादों से तो उबर जाएँगे, लेकिन ये इस समस्या का कोई टिकाऊ हल नहीं है, इससे बाद में परेशानी ही होने वाली है। और वो परेशानियाँ ये है: किसी के बारे में सोचना, फिर भले ही आप ये क्यों ना सोच रहे हों, कि आप उससे कितनी नफरत करते हैं, ये भी उसके आप पर हावी होने का ही एक लक्षण है, तो देखा जाए तो आप अभी भी उसी जगह पर होंगे, जहाँ से आपने शुरुआत की थी।  अपनी ख़ुशी का जिम्मेदार किसी और को ना बनाएँ। हो सकता है कि आपके क्रश ने आपकी मोहब्बत पर वैसी प्रतिक्रिया ना दी हो, जैसी आपने सोच रखी थी। हो सकता है कि उन्होंने आपको परेशान करके, लगातार आपके साथ फ़्लर्ट करके, और ये जानते हुए कि आपको कितना बुरा लगा, इसे और भी बदतर बना दिया हो। लेकिन चाहे जो भी कुछ क्यों ना हुआ हो, आपको यदि कोई इंसान खुश रख सकता है, तो वो इंसान सिर्फ और सिर्फ आप ही हैं। आपको किसी बुरी परिस्थिति से बाहर निकालने और आगे बढने के जिम्मेदार भी सिर्फ आप ही होंगे, तो अपने क्रश को जबरदस्ती में अपने दिल में बसा कर ना रखें और खुद को एक बार फिर से मिलने वाले दर्द से बचा लें। उन्हें उनके सफल भविष्य की शुभकामना दें। यदि आप सच में किसी के बारे में अच्छा सोचते हैं, किसी की फ़िक्र करते हैं, तो आप हमेशा उस इंसान को खुश होता हुआ देखना चाहेंगे — फिर भले ही आप उनके साथ ना हों। खुद को उनके प्रति नाराज़ होने से रोक लें और यदि आपका क्रश किसी और को डेट करता है, तो अपनी तुलना उसके पार्टनर से ना करें। आप जिन लोगों को पसंद करते हैं, उन्हें खुश देखकर आप भी खुश रहने की आदत डाल लें। ये जरा सा मुश्किल जरुर लग सकता है, लेकिन यदि सही तरीके से किया जाए, तो काफी अच्छे परिणाम भी दे सकता है। आप उनके प्रति सिर्फ इसलिए मोहित हुए थे क्योंकि आपने सिर्फ उनकी अच्छाई की तरफ ध्यान दिया था। अब आपको इसका बिल्कुल उल्टा काम करना है। आप शुरुआत में आपके क्रश को लेकर ऐसा जरुर सोच सकते हैं कि वो "एकदम परफेक्ट है" लेकिन नहीं, हर किसी में कोई ना कोई कमी जरुर होती है और आपको बस उन्हीं कमियों की ओर ध्यान देना है। अब उनके सपने देखना बंद करने का वक्त है। अपने क्रश के बारे में बहुत गहराई से सोचें और उसके बारे में जितनी ज्यादा बुराई ढूँढ सकें, ढूंढें। उन्हें किसी पेपर पर लिखकर रख लें और बार-बार पढ़ा करें। जब कभी भी आप उन्हें अपने आसपास पायें, तो उनके बारे में कुछ भी अच्छा ना सोचें। आपने जो भी कुछ पेपर में लिखा है, उसे याद करें और अपना ध्यान ना भटकने दें।
ऐसे लोगों को ढूंढें, जो आपकी भावनाओं को समझते हों: आपको क्रश है, तो इसे स्वीकारें: आपके क्रश को इस बारे में बताएँ: अपनी इस शिकस्त को स्वीकारें: अपने आपको, आपके क्रश से अलग कर लें: कुछ नये लोगों से मिलें: अपना ध्यान रखें: इस क्रश के दोबारा वापस आने से सावधान रहें: एकदम कठोर भी ना बन जाएँ: अपने क्रश की बुरी बातों की एक लिस्ट तैयार करें:
https://www.wikihow.com/Get-Over-a-Crush https://www.wikihow.com/Get-Over-a-Crush https://www.wikihow.com/Get-Over-a-Crush
Accepting Your Feelings Distancing Yourself Moving On for Good